

**Ādažu novada pašvaldības mantas iznomāšanas un atsavināšanas KOMISIJAS** **SĒDES PROTOKOLS**

Ādažos, Ādažu novadā

2024. gada 23. jūlijā Nr. ĀNP/1-7-14-2/24/27

Komisijas izveides pamats: Ādažu novada pašvaldības domes 2022. gada 10. maija lēmums Nr. 222 “Par Pašvaldības mantas iznomāšanas un atsavināšanas komisijas sastāva apstiprināšanu”, 2022. gada 7. jūlija lēmums Nr. 314 “Par izmaiņām Pašvaldības mantas iznomāšanas un atsavināšanas komisijas sastāvā”.

Sēdi vada: Pašvaldības mantas iznomāšanas un atsavināšanas komisijas (turpmāk - komisija) priekšsēdētājs: Edvīns Šēpers.

Sēdē piedalās: komisijas locekļi: Agris Grīnvalds, Vollijs Kuks, Jānis Leja, Guna Cielava.

Sēdi protokolē: Guna Cielava.

Sēdi atklāj plkst. 14:00 un slēdz plkst. 15:00, attālināti MS Teams vidē.

**Darba kārtībā:**

|  |
| --- |
| Par pašvaldībai piederošo nekustamo īpašumu “Elīzes iela 1” (kadastra numurs 8044 005 0461), “Elīzes iela 3” (kadastra numurs 8044 005 0462) un “Lindas iela 1” (kadastra numurs 8044 005 0463), turpmāk kopā – Īpašumi, elektroniskās izsoles rezultātu pārskatīšanu.   1. **Par pašvaldībai piederošo Īpašumu elektroniskās izsoles rezultātu pārskatīšanu** |

1. Komisija 12.01.2024. sēdē ar protokola Nr. ĀNP/1-7-14-2/24/3 un 17.01.2024. sēdē ar protokolu Nr. ĀNP/1-7-14-2/24/4 apstiprināja Ādažu novada pašvaldībai piederoša, atsavināšanai nodoto Īpašumu elektroniskās izsolesar augšupejošu solinoteikumus Nr. ĀNP/1-7-14-1/24/7 (turpmāk – izsoles noteikumi) un tiem pievienotos pielikumus par īpašumu:
   1. “Elīzes iela 1”, kadastra numurs 8044 005 0461, kas sastāv no neapbūvēs zemes vienības 0,1550 ha platībā, kadastra apzīmējumu 8044 005 0461, adrese – Elīzes iela 1, Kadaga, Ādažu pag., Ādažu nov.;
   2. “Elīzes iela 3”, kadastra numurs 8044 005 0462, kas sastāv no neapbūvētas zemes vienības 0,2451 ha platībā, kadastra apzīmējums 8044 005 0462, adrese - Elīzes iela 3, Kadaga, Ādažu pag., Ādažu nov.;
   3. “Lindas iela 1”, kadastra numurs 8044 005 0463, kas sastāv no neapbūvētas zemes vienības 0,2319 ha platībā, kadastra apzīmējums 8044 005 0463, adrese - Lindas iela 1, Kadaga, Ādažu pag., Ādažu nov.
2. Īpašumu izsole sākās elektronisko izsoļu vietnē <https://izsoles.ta.gov.lv> 19.01.2024. plkst. 13.00 un noslēdzas 20.02.2024. plkst. 15.23.
3. Izsoles noteikumu 1.5.2. punkts paredz, ka ne vēlāk kā 4 (četrus) mēnešus pēc pilnvarojuma līguma slēgšanas ar pašvaldību pircējam jāiesniedz pieteikums akciju sabiedrības “Attīstības finanšu institūcijā Altum” (turpmāk “Altum”) zemas īres maksas mājokļu būvniecības programmas īstenošanai, un jāsaņem lēmums par aizdevuma piešķiršanu zemas īres maksas mājokļu būvniecībai un vispārējas tautsaimnieciskas nozīmes pakalpojumu sniegšanai, atbilstoši Eiropas Savienības Atveseļošanas un noturības plāna 3.1. reformu un investīciju virziena “Reģionālā politika” 3.1.1.4.i. investīcijai “Finansēšanas fonda izveide zemas īres mājokļu būvniecībai” ar mērķi veicināt būvniecības standartiem un energoefektivitātes prasībām atbilstošu zemas īres maksas mājokļu pieejamību mājsaimniecībām, kas nevar atļauties mājokli uz tirgus nosacījumiem.

Ar pašvaldības domes 29.02.2024. lēmumu Nr. 75 “Par pilnvarojuma līguma slēgšanu” tika nolemts slēgt pilnvarojuma līgumu ar SIA “KIK Real Estate Kadaga, SIA” (reģ. Nr. 40203496471), juridiskā adrese: Druvas iela 8, Ādaži, Ādažu nov., LV-2164 , par vispārējas tautsaimnieciskas nozīmes pakalpojumu sniegšanu, kas paredz jaunas dzīvojamās īres mājas būvniecību un dzīvokļu izīrēšanu mājsaimniecībām atbilstoši Ministru kabineta 2022. gada 14. jūlija noteikumu Nr. 459 “Noteikumi par atbalstu dzīvojamo īres māju būvniecībai Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.1.4.i. investīcijas “Finansēšanas fonda izveide zemas īres mājokļu būvniecībai” prasībām, saskaņā ar pielikumu.

Starp pašvaldību un SIA “KIK Real Estate Kadaga, SIA” 14.03.2024. tika noslēgts Nr. JUR 2024-03/273 par vispārējas tautsaimnieciskas nozīmes pakalpojuma sniegšanu par īres mājokļu nodrošināšanu mājsaimniecībām Ādažu novada administratīvajā teritorijā.

Īpašumu pircējam SIA “KIK Real Estate Kadaga, SIA” ne vēlāk kā 4 mēnešus pēc pilnvarojuma līguma slēgšanas ar pašvaldību, bija jāiesniedz pieteikums sabiedrībā “Altum” zemas īres maksas mājokļu būvniecības programmas īstenošanai un jāsaņem lēmums par aizdevuma piešķiršanu zemas īres maksas mājokļu būvniecībai un vispārējas tautsaimnieciskas nozīmes pakalpojumu sniegšanai, taču nosolītājs noteiktajā termiņā neizpildīja šo prasību, tādēļ par Īpašumu pirkšanu tiks uzrunāts pircējs, kurš bija nosolījis nākamo augstāko cenu.

1. Saskaņā ar izsoļu vietnē <https://izsoles.ta.gov.lv> saņemto Tiesu administrācijas š.g. 21. februārī elektroniski sagatavoto aktu Nr. 3489192/0/2024-AKT par Īpašumu pārdošanu izsolē - otro augstāko cenu 407 500,- EUR nosolījis/-usi SIA “TOP 10”, Reģ.nr. 40003898454.

Ņemot vērā iepriekš minēto un pamatojoties uz Ādažu novada pašvaldības 23.03.2022. nolikuma Nr.14 “Pašvaldības mantas iznomāšanas un atsavināšanas komisijas nolikums” 8.2. punktu,

**Komisija vienbalsīgi NOLEMJ:**

**Apstiprināt** par pašvaldībai piederošo nekustamo īpašumu “Elīzes iela 1” (kadastra numurs 8044 005 0461), “Elīzes iela 3” (kadastra numurs 8044 005 0462) un “Lindas iela 1” (kadastra numurs 8044 005 0463) pircēju, kurš nosolījis otro augstāko cenu 407 500,- *euro* (četri simti septiņi tūkstoši pieci simti eiro) **SIA “TOP 10”**, Reģ.nr. 40003898454.

Pielikumā: Tiesu administrācijas 21.02.2024. elektroniski sagatavots akts Nr. 3489192/0/2024-AKT.

|  |  |
| --- | --- |
| Komisijas priekšsēdētājs | Edvīns Šēpers |
| Komisijas locekļi | Jānis Leja  Agris Grīnvalds  Vollijs Kuks  Guna Cielava |
| Protokolēja | Guna Cielava |

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU